CELEX: 62006CA0311
Language: mt
Date: 2009-01-29 00:00:00
Title: Kawża C-311/06: Sentenza tal-Qorti tal-Ġustizzja (It-Tieni Awla) tad- 29 ta' Jannar 2009 (talba għal deċiżjoni preliminari tal-Consiglio di Stato — L-Italja) — Consiglio Nazionale degli Ingegneri vs Ministero della Giustizia, Marco Cavallera (Rikonoxximent tad-diplomi — Direttiva 89/48/KEE — Approvazzjoni ta' kwalifika — Inġinier)

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/3
            
         Sentenza tal-Qorti tal-Ġustizzja (It-Tieni Awla) tad-29 ta' Jannar 2009 (talba għal deċiżjoni preliminari tal-Consiglio di Stato — L-Italja) — Consiglio Nazionale degli Ingegneri vs Ministero della Giustizia, Marco Cavallera
   (Kawża C-311/06) (1)
   
   (Rikonoxximent tad-diplomi - Direttiva 89/48/KEE - Approvazzjoni ta' kwalifika - Inġinier)
   (2009/C 69/03)
   Lingwa tal-kawża: It-Taljan
   Qorti tar-rinviju
   Consiglio di Stato
   Partijiet fil-kawża prinċipali
   
      Rikorrent: Consiglio nazionale degli Ingegneri
   
      Konvenuti: Ministero della Giustizia, Marco Cavallera
   Suġġett
   Talba għal deċiżjoni preliminari — Consiglio di Stato — Interpretazzjoni tad-Direttiva tal-Kunsill 89/48/KEE, tal-21 ta' Diċembru 1988, dwar sistema ġenerali għar-rikonoxximent ta' diplomi ta' edukazzjoni ogħla mogħtija mal-kompletar tal-edukazzjoni u t-taħriġ professjonali ta' mill-inqas tlett snin (ĠU L 19, p. 16) — Applikabbiltà fil-każ ta' ċittadin Taljan imniżżel fir-reġistru professjonali Spanjol wara r-rikonoxximent tad-diploma tiegħu fl-inġinerija iżda li qatt ma pprattika l-professjoni tiegħu fi Spanja u li jitlob li jkun imniżżel fir-reġistru professjonali Taljan bis-saħħa tat-titolu, maħruġ fi Spanja, li jawtorizzah jeżerċita l-professjoni
   Dispożittiv
   Id-dispożizzjonijiet tad-Direttiva tal-Kunsill 89/48/KEE tal-21 ta' Diċembru 1988 dwar sistema ġenerali għar-rikonoxximent ta' diplomi ta' edukazzjoni ogħla mogħtija mal-kompletar tal-edukazzjoni u t-taħriġ professjonali ta' mill-inqas tliet snin, ma jistgħux jiġu invokati, sabiex persuna taċċedi għal professjoni rregolamentata fi Stat Membru ospitanti, mit-titolari ta' titolu mogħti minn awtorità ta' Stat Membru ieħor li ma jitlob l-ebda taħriġ li jirriżulta mis-sistema edukattiva ta' dan l-Istat Membru u li ma hi bbażata la fuq eżami u lanqas fuq esperjenza professjonali miksuba fl-imsemmi Stat Membru.
   
      (1)  ĠU C 249, 14.10.2006.